
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4Ps/7/2025 8525200410 15. 05. 2025 JUDr. Jana Sroková ECLI:SK:OSSL:2025:8525200410.3
Uznesenie Okresný súd Stará Ľubovňa v statusovej veci A. B., nar. XX.XX.XXXX, trvale bytom C. XXX/XX, D. E., zastúpená procesným opatrovníkom F. A. G., vyššou súdnou úradníčkou Okresného súdu Stará Ľubovňa, na návrh H. B., nar. XX.XX.XXXX, trvale bytom C. XXX/XX, D. E., právne zastúpený JUDr. Mariánom Gelenekym, advokátom Advokátskej kancelárie so sídlom Garbiarska 20, Stará Ľubovňa, v konaní o obmedzenie spôsobilosti na právne úkony, takto rozhodol: I. Súd konanie z a s t a v u j e. II. Žiaden z účastníkov nemá nárok na náhradu trov konania. odôvodnenie: 1. Dňa 01.04.20258 bol tunajšiemu súdu doručený návrh navrhovateľa na obmedzenie spôsobilosti na právne úkony jeho manželky A. B., nar. XX.XX.XXXX. 2. Po nariadení znaleckého dokazovania ešte pred doručením spisu znalcovi, navrhovateľ prostredníctvom právneho zástupcu dňa 15.05.2025 vzal predmetný návrh v celom rozsahu späť z dôvodu úmrtia manželky dňa XX.XX.XXXX. O tejto skutočnosti zároveň predložil úmrtný list. 3. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 5. S poukazom na cit. zák. ustanovenia a horeuvedené skutočnosti súd konania zastavil. 6. O trovách konania súd rozhodol podľa § 52 C.m.p. tak, že žiaden z účastníkov nemá nárok na náhradu trov konania. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v
akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

